title: Komisjoni Rakendusmäärus (EL) 2020/402, 14. Märts 2020 millega seatakse teatavate toodete ekspordi tingimuseks ekspordiloa esitamine

text:
                  15.3.2020

                  ET

                  Euroopa Liidu Teataja

                  LI 77/1

         KOMISJONI RAKENDUSMÄÄRUS (EL) 2020/402,
         14. Märts 2020
         millega seatakse teatavate toodete ekspordi tingimuseks ekspordiloa esitamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/479 ühiste ekspordieeskirjade kohta, (1) eriti selle artiklit 5,
         ning arvestades järgmist:

                     (1)

                     Alates koroonaviiruse SARS-CoV-2 põhjustatud epidemioloogilise kriisi puhkemisest on sellega seotud haigus COVID-19 levinud kiiresti kogu maailmas ja jõudnud ka liidu territooriumile. Haiguste Ennetamise ja Tõrje Euroopa Keskuse andmetel peetakse COVID-19ga nakatumise riski liidus praegu mõõdukaks kuni suureks, võttes arvesse haiguse edasikandumise tõenäosust ja mõju. Viirus levib liidus kiiresti ja võib avaldada rahvatervisele tohutut mõju, põhjustades arvukaid surmajuhtumeid kõrge riskiga rühmades ning märkimisväärseid majanduslikke ja ühiskondlikke pingeid.

                     (2)

                     Sellega seoses on vajadus I lisas kirjeldatud isikukaitsevahendite järele juba praegu märkimisväärselt suurenenud. Sellist tüüpi kaitsevahendid on nende laadi ja valitsevaid olusid arvestades hädavajalikud, kuna on oluline vältida haiguse edasist levikut ja kaitsta nakatunud patsiente ravivate meditsiinitöötajate tervist.

                     (3)

                     Kooskõlas tervishoiuministrite nõukogu 13. veebruari 2020. aasta järeldustega on meditsiiniliste vastumeetmete ühishanke lepingu raames algatatud isikukaitsevahendite hankemenetlus. Soovitusliku ajakava kohaselt ja sõltuvalt turuolukorrast võidakse see lõpule viia aprilli alguses.

                     (4)

                     Nõudlus meditsiiniliste kaitsevahendite järele on viimastel päevadel kasvanud ja peaks lähitulevikus jätkuvalt märkimisväärselt suurenema ning paljudes liikmesriikides on tekkimas sellega kaasnevad puudujäägid. Kogu ELi ühtsel turul kehtivad piirangud, et rahuldada tarbijate nõudlust asjaomaste isikukaitsevahendite, eelkõige suukaitsemaskide järele. Praegu tehakse jätkuvaid jõupingutusi tootmissuutlikkuse suurendamiseks. Seda võib vajaduse korral meetme läbivaatamisel ja olukorra muutumisel arvesse võtta.

                     (5)

                     Isikukaitsevahendite, näiteks suukaitsemaskide tootmine on liidus praegu koondunud vähestesse liikmesriikidesse, nimelt toodetakse neid Poolas, Prantsusmaal, Saksamaal ja Tšehhi Vabariigis. Hoolimata asjaolust, et tootmise kasvu on soodustatud, ei ole liidu praegune tootmistase ja olemasolevad varud nõudluse rahuldamiseks piisavad. See tuleneb eelkõige sellest, et epideemia tõttu suureneb nõudlus ja isikukaitsevahendeid võib piiranguteta eksportida mujale maailma.

                     (6)

                     Mõned kolmandad riigid on juba ametlikult otsustanud piirata kaitsevahendite eksporti. Teised näivad olevat võtnud sarnaseid meetmeid vähem ametlikult. Mõned neist riikidest on ka liidu turu tavapärased tarnijad ja see avaldab kõnealusele turule täiendavat survet.

                     (7)

                     Kriitilise olukorra parandamiseks ja ennetamiseks on liidu huvides, et komisjon võtaks viivitamata piiratud kestusega meetmed tagamaks, et isikukaitsevahendite ekspordiks on vaja luba, mille eesmärk on tagada liidu piisav varustatus elutähtsa nõudluse rahuldamiseks.

                     (8)

                     Konkreetsete toodete teatavate koguste eksporti võib lubada eritingimustel, näiteks kolmandatele riikidele antava abi tagamiseks, ja sõltuvalt liikmesriikide vajadustest. Kõnealuste lubade andmise halduskord tuleks jätta ajutiste meetmete kehtivusajal liikmesriikide otsustada.

                     (9)

                     Liidus on eluline vajadus haiglatele, patsientidele, asjaomastes sektorites töötavatele inimestele ja elanikkonnakaitse asutustele ettenähtud kaitsevahendite järele. Selliseid elutähtsaid vajadusi jälgitakse pidevalt liidu elanikkonnakaitse mehhanismi kaudu.

                     (10)

                     Kuigi kõnealust meedet kohaldatakse praegu I lisas kirjeldatud isikukaitsevahendite suhtes, võib tekkida vajadus vaadata läbi lisa kohaldamisala ja käesoleva määrusega hõlmatud tooted.

                     (11)

                     Arvestades olukorra kiireloomulisust, mis on põhjendatud COVID-19 nakkuse kiire levikuga, tuleks käesoleva määrusega ette nähtud meetmed võtta kooskõlas määruse (EL) 2015/479 artikli 3 lõikega 3.

                     (12)

                     Et vältida spekulatsioonist tulenevat varude vähenemist, peaks käesolev rakendusmäärus jõustuma selle avaldamise päeval. Määruse (EL) 2015/479 artikli 5 lõike 5 kohaselt peaksid need meetmed kestma kuus nädalat,

               ON VASTU VÕTNUD KÄESOLEVA MÄÄRUSE:

            Artikkel 1
            Ekspordiluba

               1.   I lisas loetletud isikukaitsevahendite eksportimiseks väljapoole liitu on vaja II lisas sätestatud vormi kohaselt koostatud ekspordiluba, olenemata sellest, kas tooted pärinevad liidust või mitte. Sellise loa annavad eksportija asukohaliikmesriigi pädevad asutused ning see väljastatakse kirjalikult või elektrooniliselt.

               2.   Kui sellist ekspordiluba ei esitata, on eksport keelatud.

            Artikkel 2
            Menetluslikud aspektid

               1.   Kui kaitsevahendid asuvad ühes või mitmes liikmesriigis, mis ei ole see liikmesriik, kus ekspordiloa taotlus esitati, tuleb see asjaolu taotluses ära märkida. Selle liikmesriigi pädevad asutused, kellele ekspordiloa taotlus esitati, konsulteerivad viivitamata asjaomase ühe või mitme liikmesriigi pädevate asutustega ja esitavad asjakohase teabe. Liikmesriik või liikmesriigid, kellega on konsulteeritud, teatavad 10 tööpäeva jooksul loa andmisega seotud võimalikest vastuväidetest, mis on siduvad selle liikmesriigi jaoks, kus taotlus esitati.

               2.   Liikmesriigid menetlevad ekspordilubade taotlusi riigisisese õiguse või tavaga kindlaks määratud ajavahemiku jooksul, mis ei ületa viit tööpäeva alates kuupäevast, mil pädevatele asutustele esitati kogu nõutud teave. Erandlikel asjaoludel ja nõuetekohaselt põhjendatud juhtudel võib seda tähtaega pikendada veel viie tööpäeva võrra.

               3.   Käesoleva määruse kohase ekspordiloa andmise üle otsustamisel võtavad liikmesriigid arvesse kõiki asjakohaseid kaalutlusi, sealhulgas vajaduse korral seda, kas ekspordiga aidatakse muu hulgas:

                           —

                           täita tarnekohustusi ühise hankemenetluse raames vastavalt Euroopa Parlamendi ja nõukogu 22. oktoobri 2013. aasta otsuse nr 1082/2013/EL (tõsiste piiriüleste terviseohtude kohta) (2) artiklile 5;

                           —

                           toetada kooskõlastatud toetusmeetmeid, mida koordineerib kriisidele poliitilist reageerimist käsitlev ELi integreeritud kord (IPCR), Euroopa Komisjon või muud liidu institutsioonid;

                           —

                           vastata abitaotlustele, mis on suunatud liidu elanikkonnakaitse mehhanismile (UPCM), kolmandatele riikidele või rahvusvahelistele organisatsioonidele, ja mida nad ka käsitlevad;

                           —

                           toetada Genfi konventsiooni alusel kaitstud tugiettevõtete põhikirjajärgset tegevust välismaal, kui see ei kahjusta nende võimet töötada riikliku tugiettevõttena;

                           —

                           toetada Maailma Terviseorganisatsiooni (WHO) globaalset haiguspuhangutest teavitamise ja neile reageerimise võrgustikku (GOARN);

                           —

                           varustada ELi liikmesriikide välisoperatsioone, sealhulgas sõjalisi operatsioone, rahvusvahelisi politseimissioone ja/või rahvusvahelisi tsiviilrahuvalvemissioone;

                           —

                           varustada ELi ja liikmesriikide delegatsioone välismaal.

               4.   Liikmesriigid võivad otsustada kasutada ekspordilubade taotluste menetlemiseks elektroonilisi dokumente.

            Artikkel 3
            Lõppsätted
            Käesolev määrus jõustub selle Euroopa Liidu Teatajas avaldamise päeval ja seda kohaldatakse kuus nädalat. Selle kohaldamine lõpeb automaatselt kõnealuse kuuenädalase ajavahemiku lõppedes.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. Märts 2020

                  Komisjoni nimel

                  President

               Ursula VON DER LEYEN

            (1)  ELT L 83, 27.3.2015, lk 34.

            (2)  ELT L 293, 5.11.2013, lk 1.

            I LISA
            Kaitsevahendid
            Käesolevas lisas loetletud vahendid vastavad määruse (EL) 2016/425 (1) sätetele.

                        Kategooria

                        Kirjeldus

                        CN-koodid

                        Kaitseprillid ja -sirmid

                                    —

                                    Kaitse potentsiaalselt nakkusohtliku materjali eest

                                    —

                                    Silmade ja silmaümbruse ümbritsemine

                                    —

                                    Ühilduvad erinevate filtreerivate näokatete ja näomaskide mudelitega

                                    —

                                    Läbipaistev lääts

                                    —

                                    Korduvalt (puhastatavad ja desinfitseeritavad) või ühekordselt kasutatavad tooted

                        ex 9004 90 10
                        ex 9004 90 90

                        Näokaitsmed

                                    —

                                    Vahendid näopiirkonna ja sellega seotud limaskestade (nt silmad, nina, suu) kaitseks potentsiaalselt nakkusohtliku materjali eest

                                    —

                                    Sisaldab läbipaistvast materjalist sirmi

                                    —

                                    Tavaliselt sisaldab see üle näo kinnitamise vahendeid (nt: paelad, regulaatorkinnitid oimupiirkonnas)

                                    —

                                    Võib sisaldada allpool kirjeldatud suu- ja ninakaitsevahendeid

                                    —

                                    Korduvalt (puhastatavad ja desinfitseeritavad) või ühekordselt kasutatavad

                        ex 3926 90 97
                        ex 9020 00 00

                        Suu- ja ninakaitsevahendid

                                    —

                                    Maskid kandja kaitsmiseks potentsiaalselt nakkusohtliku materjali eest ja keskkonna kaitsmiseks kandja levitatava potentsiaalselt nakkusohtliku materjali eest

                                    —

                                    Võivad sisaldada eespool kirjeldatud näokaitset

                                    —

                                    Varustatud asendatava filtriga või ilma selleta

                        ex 6307 90 98
                        ex 9020 00 00

                        Kaitseriietus

                        Riietus (nt kittel, ülikond) kandja kaitsmiseks potentsiaalselt nakkusohtliku materjali eest ja keskkonna kaitsmiseks kandja levitatava potentsiaalselt nakkusohtliku materjali eest

                        ex 3926 20 00
                        ex 4015 90 00
                        ex 6113 00
                        ex  6114
                        ex 6210 10 10
                        ex 6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Kindad

                        Kindad kandja kaitsmiseks potentsiaalselt nakkusohtliku materjali eest ja keskkonna kaitsmiseks kandja levitatava potentsiaalselt nakkusohtliku materjali eest

                        ex 3926 20 00
                        ex 4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Euroopa Parlamendi ja nõukogu 9. märtsi 2016. aasta määrus (EL) 2016/425, mis käsitleb isikukaitsevahendeid ja millega tunnistatakse kehtetuks nõukogu direktiiv 89/686/EMÜ (ELT L 81, 31.3.2016, lk 51).

            II LISA
            Artiklis 1 osutatud ekspordiloa vormide näidis
            Ekspordiloa andmisel püüavad liikmesriigid tagada, et ekspordilubade vormidel oleks selgelt näha, millise loaga on tegemist. See ekspordiluba kehtib kõikides Euroopa Liidu liikmesriikides oma kehtivusaja lõpuni.

                        EUROOPA LIIT

                        Isikukaitsevahendite eksport (määrus (EL) 2020/402)

                                    1.

                                    Eksportija
                                    (olemasolu korral EORI-number)

                                    2.

                                    Loa number

                                    3.

                                    Kehtivusaja lõppkuupäev

                                    4.

                                    Väljaandev asutus

                                    5.

                                    Sihtriik

                                    6.

                                    Lõppsaaja

                                    7.

                                    Kauba kood

                                    8.

                                    Kogus

                                    9.

                                    Ühik

                                    10.

                                    Kauba kirjeldus

                                    11.

                                    Asukoht

                                    7.

                                    Kauba kood

                                    8.

                                    Kogus

                                    9.

                                    Ühik

                                    10.

                                    Kauba kirjeldus

                                    11.

                                    Asukoht

                                    7.

                                    Kauba kood

                                    8.

                                    Kogus

                                    9.

                                    Ühik

                                    10.

                                    Kauba kirjeldus

                                    11.

                                    Asukoht

                                    7.

                                    Kauba kood

                                    8.

                                    Kogus

                                    9.

                                    Ühik

                                    10.

                                    Kauba kirjeldus

                                    11.

                                    Asukoht

                                    12.

                                    Allkiri, koht ja kuupäev, tempel

               Ekspordiloa vormi selgitavad märkused

            Kõikide lahtrite täitmine on kohustuslik, kui ei ole märgitud teisiti.
            Lahtreid 7–11 on korratud neli korda, et oleks võimalik taotleda luba nelja erineva toote jaoks.

                        Lahter 1

                        Eksportija

                        Loa saanud eksportija täielik nimi ja aadress + EORI-number, kui see on asjakohane.

                        Lahter 2

                        Loa number

                        Loa numbri täidab ekspordiloa välja andnud asutus ja see on järgmises vormis: XXyyyy999999, kus XX on väljaandva liikmesriigi kahetäheline geonomenklatuuri kood (1), yyyy on loa väljaandmise neljakohaline aasta, 999999 on kombinatsioonis XXyyyy kasutatav kordumatu kuuekohaline number, mille on määranud väljaandev asutus.

                        Lahter 3

                        Kehtivusaja lõppkuupäev

                        Väljaandev asutus võib määrata loa kehtivusaja lõppkuupäeva. See kuupäev ei tohi olla hilisem kui kuus nädalat pärast käesoleva määruse jõustumist.
                        Kui väljaandev asutus ei ole kehtivusaja lõppkuupäeva kindlaks määranud, aegub luba hiljemalt kuus nädalat pärast käesoleva määruse jõustumist.

                        Lahter 4

                        Väljaandev asutus

                        Ekspordiloa välja andnud liikmesriigi asutuse täielik nimi ja aadress.

                        Lahter 5

                        Sihtriik

                        Loaga hõlmatud kauba sihtriigi kahetäheline geonomenklatuuri kood.

                        Lahter 6

                        Lõppsaaja

                        Kauba lõppsaaja täielik nimi ja aadress, kui lõppsaaja on loa väljaandmise ajal teada + EORI-number, kui see on asjakohane. Kui lõppsaaja ei ole loa väljaandmise ajal teada, tuleb see lahter tühjaks jätta.

                        Lahter 7

                        Kauba kood

                        Harmoneeritud süsteemi või kombineeritud nomenklatuuri (2) numbriline kood, mille alla eksporditav kaup loa välja andmisel klassifitseeritakse.

                        Lahter 8

                        Kogus

                        Lahtris 9 nimetatud ühikus mõõdetud kaubakogus.

                        Lahter 9

                        Ühik

                        Mõõtühik, milles lahtris 8 nimetatud kogus on väljendatud. Ühikud, mida tuleb kasutada, on „P/ST“ tükiarvu järgi arvestatavate kaupade (nt maskid) puhul ja „PA“ paaride arvu järgi arvestatavate kaupade (nt kindad) puhul.

                        Lahter 10

                        Kauba kirjeldus

                        Selgesõnaline kirjeldus, mis on piisavalt täpne, et kaupa oleks võimalik identifitseerida.

                        Lahter 11

                        Asukoht

                        Selle liikmesriigi geonomenklatuuri kood, kus kaup asub. Kui kaup asub väljaandva asutuse liikmesriigis, tuleb see lahter tühjaks jätta.

                        Lahter 12

                        Allkiri, tempel, koht ja kuupäev

                        Välja andnud asutuse allkiri ja tempel. Loa väljaandmise koht ja kuupäev.

               (1)  Komisjoni 27. novembri 2012. aasta määrus (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).

               (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).


title: Komisjoni rakendusmäärus (EL) 2020/404, 12. märts 2020, millega muudetakse määrust (EÜ) nr 594/2009 teatavate kaupade klassifitseerimise kohta kombineeritud nomenklatuuris

text:
                  17.3.2020

                  ET

                  Euroopa Liidu Teataja

                  L 80/1

         KOMISJONI RAKENDUSMÄÄRUS (EL) 2020/404,
         12. märts 2020,
         millega muudetakse määrust (EÜ) nr 594/2009 teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Komisjoni määrusega (EÜ) nr 594/2009 (2) on kõnealuse määruse lisa tabelis punktile 1 vastavas reas kirjeldatud toode, milleks on vinülideenfluoriidi ja heksafluoropropüleeni kopolümeer oma algkujul, klassifitseeritud CN-koodi 3904 69 90 alla.

                     (2)

                     Komisjoni määrusega (EL) nr 861/2010 (3) asendati CN-kood „3904 69 90 muud“ CN-koodidega „3904 69 20 fluoroelastomeer FKM“ ja „3904 69 80 muud“, et kehtestada FKM-tüüpi fluoroelastomeeride jaoks konkreetne CN-kood.

                     (3)

                     Komisjoni rakendusmäärusega (EL) nr 441/2013 (4) asendati määruse (EÜ) nr 594/2009 lisas CN-kood 3904 69 90 CN-koodiga 3904 69 80. Vastupidiselt üldreeglile, mille kohaselt tuleb üldisemat kirjeldust sisaldavatele rubriikidele eelistada kõige täpsemalt kirjeldavat rubriiki, on määruse (EÜ) nr 594/2009 lisa tabeli punktile 1 vastaval real kirjeldatud toote puhul edasi kasutatud klassifikatsiooni „muud“.

                     (4)

                     Sellised tooted nagu määruse (EÜ) nr 594/2009 lisa tabeli punktile 1 vastaval real kirjeldatud toode tuleb klassifitseerida CN-koodi 3904 69 20 (fluoroelastomeerid FKM) alla, mitte jääkalamrubriiki „muud“.

                     (5)

                     Sellest tulenevalt tuleks määruse (EÜ) nr 594/2009 lisa tabeli punktile 1 vastav rida kustutada.

                     (6)

                     On asjakohane sätestada, et siduvale tariifiinformatsioonile, mis on esitatud määruse (EL) nr 594/2009 põhjal seoses käesolevas määruses käsitletud toodetega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.

                     (7)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 594/2009 muudetakse järgmiselt.

                        1)

                        Artiklisse 2 lisatakse järgmine lõik:
                        „Käesoleva määruse 8. juulil 2009 vastu võetud versiooni lisa tabeli punkti 1 esimeses veerus kirjeldatud toodetega seotud siduvale tariifiinformatsioonile, mis on esitatud vastavalt käesolevale määrusele, mida on muudetud rakendusmäärusega (EL) nr 441/2013, võib määruse (EL) nr 952/2013 artikli 34 lõike 9 kohaselt tugineda veel kolme kuu jooksul alates 6. aprillist 2020.“

                        2)

                        Lisa tabelist jäetakse välja punktile 1 vastav rida.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. märts 2020

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Komisjoni 8. juuli 2009. aasta määrus (EÜ) nr 594/2009 teatavate kaupade klassifitseerimise kohta kombineeritud nomenklatuuris (ELT L 178, 9.7.2009, lk 14).

            (3)  Komisjoni 5. oktoobri 2010. aasta määrus (EL) nr 861/2010, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 284, 29.10.2010, lk 1).

            (4)  Komisjoni 7. mai 2013. aasta rakendusmäärus (EL) nr 441/2013, millega muudetakse või tunnistatakse kehtetuks teatavad määrused kaupade klassifitseerimise kohta kombineeritud nomenklatuuris (ELT L 130, 15.5.2013, lk 1).


title: Komisjoni Rakendusmäärus (EL) 2020/405, 16. märts 2020, milles kehtestatakse põllumajanduslike majapidamiste integreeritud statistikat käsitleva määruse (EL) 2018/1091 kohaselt esitatavate kvaliteediaruannete praktiline korraldus ja sisu (EMPs kohaldatav tekst)

text:
                  17.3.2020

                  ET

                  Euroopa Liidu Teataja

                  L 80/3

         KOMISJONI RAKENDUSMÄÄRUS (EL) 2020/405,
         16. märts 2020,
         milles kehtestatakse põllumajanduslike majapidamiste integreeritud statistikat käsitleva määruse (EL) 2018/1091 kohaselt esitatavate kvaliteediaruannete praktiline korraldus ja sisu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) 2018/1091, mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011, (1) eriti selle artikli 11 lõiget 4,
         ning arvestades järgmist:

                     (1)

                     Määruse (EL) 2018/1091 artikli 11 lõike 4 kohaselt peavad liikmesriigid esitama komisjonile kvaliteediaruanded, milles kirjeldatakse igal vaatlusaastal kohaldatud statistikaprotsessi, ning antakse komisjonile õigus võtta vastu rakendusakte, milles sätestatakse kõnealuste kvaliteediaruannete praktiline korraldus ja sisu.

                     (2)

                     Kvaliteedi- ja metaandmete vahetamiseks on vaja kehtestada ühine kvaliteediaruandluse kord.

                     (3)

                     Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesolevas määruses sätestatakse liikmesriikide poolt komisjonile (Eurostat) esitatavate kvaliteediaruannete praktiline korraldus ja sisu kooskõlas määrusega (EL) 2018/1091.

            Artikkel 2
            Artiklis 1 osutatud kvaliteediaruanded peavad sisaldama teavet käesoleva määruse lisa kohaste kvaliteedikriteeriumide ja statistiliste mõistete kohta. Nendes tuleb ka osutada kõikidele kõnealuste kvaliteedikriteeriumide rikkumise juhtumitele.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. märts 2020

                  Komisjoni nimel

                  President

               Ursula VON DER LEYEN

            (1)  ELT L 200, 7.8.2018, lk 1.

            LISA
            Kvaliteediaruanded – kvaliteedikriteeriumid ja statistilised mõisted
            a)
                  Kvaliteediaruanded peavad sisaldama teavet kõikide määruse (EÜ) nr 223/2009 artikli 12 lõikes 1 osutatud kvaliteedikriteeriumide kohta järgmiselt.

            1.   ASJAKOHASUS

                        a)

                        Kasutajate kirjeldus, nende vajadused ja asjaomaste vajaduste põhjendus;

                        b)

                        menetlused, mida kasutatakse kasutajate rahulolu hindamiseks ja statistiliste tulemuste saavutamiseks;

                        c)

                        nõutava statistika kättesaadavuse ulatus.

                  2.   TÄPSUS

                        a)

                        Täpsuse hinnang, mis võtab kokku erinevad andmekogumi komponendid;

                        b)

                        valikuvigade kirjeldus;

                        c)

                        muude vigade kirjeldus.

                  3.   AJAKOHASUS JA ÕIGEAEGSUS

                        a)

                        Ajavahemik andmetega kirjeldatava sündmuse või nähtuse ning nende andmete kättesaadavaks tegemise vahel (ajakohasus);

                        b)

                        ajavahemik andmete edastamise sihttähtaja ja tegeliku andmete esitamise kuupäeva vahel (õigeaegsus).

                  4.   KÄTTESAADAVUS JA SELGUS

                        a)

                        Tingimused ja vahendid, mis võimaldavad tarbijatel andmetega tutvuda ja neid kasutada, nt pressiteated, väljaanded, veebiandmebaasid või juurdepääs üksikandmetele;

                        b)

                        tingimused ja vahendid, mis võimaldavad tarbijatel andmeid tõlgendada, nt dokumendid metoodika ja kvaliteedijuhtimise kohta.

                  5.   VÕRRELDAVUS

                        a)

                        Statistika võrreldavuse määr, kui statistikat võrreldakse piirkonniti;

                        b)

                        statistika võrreldavuse määr, kui statistikat võrreldakse ajas.

                  6.   SIDUSUS

                        a)

                        Mil määral on statistika kokkusobiv muudest andmeallikatest saadud andmetega (valdkonnaülene sidusus);

                        b)

                        mil määral on statistika sidus teatava andmekogumi sees (sisemine sidusus).

                  b)
                  Liikmesriigid peavad aru andma ka järgmise kohta.

            1.   KVALITEEDIJUHTIMINE

                        a)

                        Statistikatoodete ja -protsesside kvaliteedi kontrollimiseks kehtestatud süsteemid ja raamistikud;

                        b)

                        andmete kvaliteedile antud hinnang.

                  2.   ANDMETE LÄBIVAATAMINE

                        a)

                        Läbivaatamispoliitika ja kohaldamise korral valideeritud andmete läbivaatamise põhjused, nt uued andmeallikad, uued meetodid või muu asjaomane teave;

                        b)

                        muudatuste kuupäev, suurus ja ulatus.

                  c)
                  Kooskõlas määruse (EL) 2018/1091 artikli 11 lõikega 4 peavad kvaliteediaruanded sisaldama teavet statistikaprotsessi, eelkõige kasutatud meetodite ja valimialuste kohta järgmiselt.

            1.   STATISTILINE ESITUS
            Levitatavate andmete järgmised aspektid, mida võib esitada tabelite, graafikute ja kaartidena:

                        a)

                        andmete kirjeldus;

                        b)

                        klassifitseerimissüsteem;

                        c)

                        valdkondlik katvus;

                        d)

                        statistilised mõisted ja määratlused;

                        e)

                        statistiline üksus;

                        f)

                        statistiline populatsioon;

                        g)

                        vaatluspiirkond (geograafiline ulatus);

                        h)

                        ajaline katvus (ajavahemik, mille kohta on andmed olemas);

                        i)

                        vaatlusperiood (ajavahemik, mida aruanne hõlmab);

                        j)

                        mõõtühik.

                  2.   STATISTILINE TÖÖTLEMINE
            Uue teabe tuletamiseks andmetega tehtud kõikide toimingute järgmiste aspektide kirjeldus:

                        a)

                        valimialus;

                        b)

                        valimikujundus (kui on asjakohane);

                        c)

                        allikaandmed;

                        d)

                        andmete kogumise sagedus;

                        e)

                        andmete kogumise viis, sealhulgas vajaduse korral küsimustikud (inglise keeles);

                        f)

                        andmete valideerimine;

                        g)

                        andmete koostamine;

                        h)

                        kohandamine.

                  3.   AVALDAMISPÕHIMÕTTED
            Eeskirjad andmete levitamiseks riigi tasandil.
            4.   LEVITAMISE SAGEDUS
            Andmete riigi tasandil levitamise sagedus.
            d)   Kooskõlas määruse (EÜ) nr 223/2009 artikli 2 lõike 1 punktides a, e ja f esitatud statistikaalaste põhimõtetega peavad liikmesriigid andma aru järgmise kohta.
            1.   INSTITUSIOONILINE VOLITUS

                        a)

                        Õigusaktid või muud kokkulepped, millega määratakse kindlaks vastutus ja õigus statistikat koguda, töödelda ja levitada;

                        b)

                        andmeid tootvate üksuste vahel andmete jagamise ja koordineerimise kord.

                  2.   KONFIDENTSIAALSUS

                        a)

                        Seadusandlikud meetmed või muud ametlikud menetlused, millega välditakse selliste andmete loata avalikustamist, mis võivad otseselt või kaudselt võimaldada isiku või majandusüksuse identifitseerimist;

                        b)

                        eeskirjad üksik- ja koondandmete töötlemise kohta, mille eesmärk on tagada statistiline konfidentsiaalsus ja hoida ära loata avalikustamine.

                  3.   KULUD JA KOORMUS

                        a)

                        Statistikatootega seotud kogumis- ja tootmiskulud ning koormus;

                        b)

                        vastajate koormus;

                        c)

                        põllumajanduslike majapidamiste küsitlemise keskmine kestus (kui see on võimalik ja asjakohane sõltuvalt andmete kogumise viisist).


title: Komisjoni rakendusmäärus (EL) 2020/410, 12. märts 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Queso de Valdeón“ (KGT)

text:
                  18.3.2020

                  ET

                  Euroopa Liidu Teataja

                  L 81/1

         KOMISJONI RAKENDUSMÄÄRUS (EL) 2020/410,
         12. märts 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Queso de Valdeón“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni määrusega (EÜ) nr 135/2004 registreeritud kaitstud geograafilise tähise „Queso de Valdeón“ spetsifikaadi muudatusele (2).

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Queso de Valdeón“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. märts 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 27. jaanuari 2004. aasta määrus (EÜ) nr 135/2004, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse) lisa (Fraise du Périgord ja Queso de Valdeón) (ELT L 21, 28.1.2004, lk 9).

            (3)  ELT C 375, 6.11.2019, lk 30.


title: Komisjoni rakendusmäärus (EL) 2020/412, 12. märts 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Cinta Senese“ (KPN)]

text:
                  19.3.2020

                  ET

                  Euroopa Liidu Teataja

                  L 82/1

         KOMISJONI RAKENDUSMÄÄRUS (EL) 2020/412,
         12. märts 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Cinta Senese“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni rakendusmäärusega (EL) nr 217/2012 (2) registreeritud kaitstud päritolunimetuse „Cinta Senese“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Cinta Senese“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. märts 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 13. märtsi 2012. aasta rakendusmäärus (EL) nr 217/2012, millega registreeritakse kaitstud päritolunimetuste ja kaitstud geograafiliste tähiste registris nimetus [„Cinta Senese“ (KPN)] (ELT L 75, 15.3.2012, lk 1).

            (3)  ELT C 393, 20.11.2019, lk 3.


title: Komisjoni rakendusmäärus (EL) 2019/561, 8. aprill 2019, millega antakse Cabo Verdele ajutine erand delegeeritud määruses (EL) 2015/2446 sätestatud sooduspäritolureeglitest seoses toiduks valmistatud või konserveeritud tuunifileedega

text:
                  9.4.2019

                  ET

                  Euroopa Liidu Teataja

                  L 98/13

         KOMISJONI RAKENDUSMÄÄRUS (EL) 2019/561,
         8. aprill 2019,
         millega antakse Cabo Verdele ajutine erand delegeeritud määruses (EL) 2015/2446 sätestatud sooduspäritolureeglitest seoses toiduks valmistatud või konserveeritud tuunifileedega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 64 lõiget 6 ja artikli 66 punkti b,
         ning arvestades järgmist:

                     (1)

                     Cabo Verde on riik, mis saab kasu Euroopa Parlamendi ja nõukogu määruses (EL) nr 978/2012 (2) osutatud üldiste tariifsete soodustuste kava (edaspidi „GSP“) kohaselt. GSP suhtes kohaldatavad sooduspäritolureeglid (v.a menetlusnormid) on sätestatud komisjoni delegeeritud määruses (EL) 2015/2446 (3).

                     (2)

                     Cabo Verde esitas 22. oktoobri 2018. aasta kirjas taotluse pikendada delegeeritud määruses (EL) 2015/2446 sätestatud ajutist erandit sooduspäritolureeglitest, mis oli antud komisjoni rakendusmäärusega (EL) 2017/967 (4). Taotlus hõlmas toiduks valmistatud või konserveeritud tuuni 5 000 tonni suurust aastast kogust kuni selle ajani, mil jõustub liidu ja Lääne-Aafrika riikide vahel 30. juunil 2014 parafeeritud uus majanduspartnerlusleping (edaspidi „majanduspartnerlusleping“). Taotletud erandi kohaselt käsitataks kõnealuseid tooteid Cabo Verdest pärit toodetena isegi juhul, kui need on küll toodetud Cabo Verdes, aga päritolustaatuseta kalast.

                     (3)

                     Cabo Verde selgitas erandit käsitlevas taotluses, et riigi vetes tema laevastiku püütavad tuunikogused on praegu väikesed ja erandi puudumisel on olemasolev laevastik kalapüügiks väljaspool territoriaalvett piiratud. Lisaks sellele piirdub tuunipüügihooaeg aastas nelja kuuga. See vähendab võimalusi püüda päritolustaatusega tuuni. Teine oluline asjaolu on see, et Cabo Verde laiendas hiljuti oma sadamataristut. Selle tulemusena saab nüüd käidelda suuremaid tuunikoguseid ning tuunikalatööstus saaks edasi areneda. Lõpetuseks toodi taotluses esile raskused, mis Cabo Verdel tekkisid viivituse tõttu Euroopa Liidu ja Lääne-Aafrika riikide vahelise majanduspartnerluslepingu jõustumisel. Taotluses toonitati Cabo Verde vajadust erandi tegemiseks sooduspäritolureeglitest, korvamaks asjaolu, et majanduspartnerluslepingus kehtestatud kumulatsioonireeglitele ei ole veel võimalik tugineda, sest kõnealuse lepingu õiguslik olukord ei ole muutunud.

                     (4)

                     Taotluses esitatud argumentidest nähtub, et erandist ilmajäämine mõjutaks tunduvalt Cabo Verde kalatöötlemissektori võimalust eksportida liitu asjaomaseid kalandustooteid GSP alusel. See võib omakorda takistada Cabo Verde väikesemahuliseks pelaagiliste kalade püügiks ettenähtud laevastiku edasist arengut ning saada Cabo Verdele edaspidi takistuseks vastavuse tagamisel kõnealuste toodete suhtes kohaldatavatele päritolureeglitele.

                     (5)

                     Seepärast tuleks Cabo Verdele anda ajutine erand sooduspäritolureeglites kehtestatud nõudest, et tooted, mis sisaldavad materjale, mis ei ole täielikult saadud soodustatud riigist, peavad läbima piisava töö või töötluse, et neid käsitataks kõnealusest riigist pärinevana. Erandiga hõlmataks 5 000 tonni toiduks valmistatud või konserveeritud tuuni. Erandi kehtivusaeg peaks olema piiratud ühe aastaga, et hinnata Cabo Verde suutlikkust ja pingutusi ettevalmistuste tegemisel, tagamaks vastavus asjaomaste toodete suhtes kohaldatavatele päritolureeglitele. Kui majanduspartnerlusleping jõustub enne kõnealust aastast ajavahemikku, peaks erandi kehtivusaeg lõppema majanduspartnerluslepingu jõustumise kuupäevale vahetult eelneval päeval.

                     (6)

                     Käesoleva määruse lisas esitatud koguseid tuleks hallata kooskõlas tariifikvootide haldamist reguleeriva komisjoni rakendusmääruse (EL) 2015/2447 (5) artiklitega 49–54.

                     (7)

                     Erand tuleks anda tingimusel, et Cabo Verde tolliasutused võtavad vajalikud meetmed erandiga hõlmatud toodete ekspordikoguste kontrollimiseks ning edastavad komisjonile selliseid koguseid käsitleva aruande, mille kohta on käesoleva määruse alusel välja antud päritolusertifikaadid vorm A, ning kõnealuste sertifikaatide järjekorranumbrid. Kui registreeritud eksportijate süsteem (REX-süsteem) peaks rakendusmääruse (EL) 2015/2447 artikli 79 kohaselt Cabo Verdes 2019. aastal jõustuma, tuleks sama reeglit kohaldada ka registreeritud eksportijate koostatud päritolukinnituste suhtes.

                     (8)

                     Käesoleva määrusega ette nähtud meetmed peaksid jõustuma niipea kui võimalik pärast määruse avaldamist, et võtta arvesse Cabo Verde olukorda ja võimaldada riigil kõnealuse erandi kasutamist ilma edasise viivituseta.

                     (9)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Erandina delegeeritud määruse (EL) 2015/2446 artikli 41 punktist b ja artiklist 45 käsitatakse Cabo Verdes päritolustaatuseta kalast toodetud CN-koodi 1604 14, 1604 20 ja 0304 87 alla kuuluvat toiduks valmistatud või konserveeritud tuuni kooskõlas käesoleva määruse artiklitega 2, 3 ja 4 Cabo Verdest pärit tootena.

            Artikkel 2

               1.   Erandit kohaldatakse toodete suhtes, mis on eksporditud Cabo Verdest ja mis deklareeritakse Euroopa Liitu vabasse ringlusesse lubamiseks ajavahemikul alates 1. jaanuarist 2019 kuni:

                           a)

                           31. detsembrini 2019 või

                           b)

                           kui Euroopa Liidu ja Lääne-Aafrika riikide vaheline, 30. juunil 2014 parafeeritud majanduspartnerlusleping jõustub 31. detsembril 2019 või enne seda, siis majanduspartnerluslepingu jõustumise kuupäevale vahetult eelneva päevani.

               2.   Erandit kohaldatakse lisas loetletud toodete kuni aastase koguseni.

               3.   Erandi kohaldamine peab vastama delegeeritud määruse (EL) 2015/2446 artiklis 43 sätestatud tingimustele.

            Artikkel 3
            Käesoleva määruse lisas esitatud koguseid hallatakse kooskõlas tariifikvootide haldamist reguleeriva rakendusmääruse (EL) 2015/2447 artiklitega 49–54.

            Artikkel 4
            Erand tehakse järgmistel tingimustel.

                        1)

                        Cabo Verde tolliasutused võtavad tarvitusele artiklis 1 nimetatud toodete ekspordikoguste kontrollimiseks vajalikud abinõud.

                        2)

                        Cabo Verde pädevate asutuste poolt käesoleva määruse kohaselt väljaantud päritolusertifikaadi vorm A lahtrisse 4 tehakse järgmine märge: „Erand – komisjoni rakendusmäärus (EL) 2019/561“. Kui registreeritud eksportijate süsteemi (REX-süsteem) kohaldatakse Cabo Verdes 2019. aastal, lisatakse kõnealune märge registreeritud eksportijate koostatud päritolukinnitustele.

                        3)

                        Cabo Verde pädevad asutused edastavad komisjonile igas kvartalis aruande nende koguste kohta, millele käesoleva määruse alusel on välja antud päritolusertifikaadid ja/või päritolukinnitused ning kõnealuste tõendite seerianumbrid.

            Artikkel 5
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. aprill 2019

                  Komisjoni nimel

                  president

               Jean-Claude JUNCKER

            (1)  ELT L 269, 10.10.2013, lk 1.

            (2)  Euroopa Parlamendi ja nõukogu 25. oktoobri 2012. aasta määrus (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta (ELT L 303, 31.10.2012, lk 1).

            (3)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).

            (4)  Komisjoni 8. juuni 2017. aasta rakendusmäärus (EL) 2017/967, millega antakse Cabo Verdele ajutine erand delegeeritud määruses (EL) 2015/2446 sätestatud sooduspäritolureeglitest seoses toiduks valmistatud või konserveeritud tuunifileedega (ELT L 146, 9.6.2017, lk 10).

            (5)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            LISA

                        Jrk-nr

                        CN-kood

                        TARICi kood

                        Kauba kirjeldus

                        Perioodid

                        Aastane kogus (netokaal tonnides)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Vööttuuni (Katsuwonus pelamis) filee ja seljafileed, toiduks valmistatud või konserveeritud
                        Kulduim-tuuni (Thunnus albacares) filee ja seljafilee, toiduks valmistatud või konserveeritud
                        Suursilm-tuuni (Thunnus obesus) filee ja seljafilee, toiduks valmistatud või konserveeritud
                        Töödeldud pikkuim-tuun (Thunnus alalunga)

                        1.1.2019 kuni kooskõlas artikli 2 lõikega 1 kindlaksmääratud kuupäevani

                        5 000  tonni


title: Komisjoni rakendusmäärus (EL) 2019/619, 17. aprill 2019, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kolmekümne viiendas osalises hankemenetluses

text:
                  17.4.2019

                  ET

                  Euroopa Liidu Teataja

                  LI 106/1

         KOMISJONI RAKENDUSMÄÄRUS (EL) 2019/619,
         17. aprill 2019,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kolmekümne viiendas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1)

         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kolmekümne viienda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kolmekümne viiendas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 16. aprillil 2019, kehtestatakse madalaim müügihind 166,00 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. aprill 2019

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).